Klaus Iohannis ar urma să coordoneze activitatea celorlalţi miniştri liberali, au mai spus sursele citate.

Iohannis, care este la al patrulea mandat consecutiv de primar al Sibiului, nu doreşte însă să renunţe la Primărie, au declarat surse din conducerea liberală.

Soluţia în acest caz ar fi ca Iohannis să se autosuspende de la Primărie pentru perioada în care va fi în Guvern, au explicat pentru MEDIAFAX aceleaşi surse.

Conform surselor citate, ar fi în discuţie suspendarea lui Iohannis de la Primăria Sibiu pentru o perioadă de şase luni, timp în care primăria să fie condusă interimar de un viceprimar.